Sigma (grupa)

Sigma ir latviešu indīroka grupa, kas pastāv kopš 2005. gada. Tās sastāvā ir Jānis Ozoliņš (balss, taustiņi), Kaspars Lastovskis (bass) un Uģis Eihvalds (sitamie instrumenti). Grupas albumi bijuši nominēti "Zelta mikrofona" balvai "Gada albums" un Austras balvai.

 Vēsture 
2005—2014
Grupas dalībnieki J. Ozoliņš un U. Eihvalds (spēlē arī "Flame & The Rolltones") sadarbojās jau rokgrupā "Punch", kura pēc balvas par labāko debiju festivālā "Sinepes un Medus 2004" un debijas singla "Hiacints" ierakstīšanas«Punch» laidīs klajā singlu «Hiacints» pēkšņi izjuka 2005. gada sākumā. Pieaicinājuši basģitāristu K. Lastovski (S.I.L.S.), trio sāka darbu jau citā stilā — viņu mūzikā līdzās alternatīvā roka un popmūzikas ietekmēm vērojamas arī minimālisma iezīmes. Turpmākajos gados grupa koncertēja dažādos Rīgas klubos, 2007. un 2011. gadā piedalījās festivālā "Positivus", spēlēja arī festivālā "Bildes" un citur.http://lr2.lsm.lv/lv/raksts/muzikas-jaunumi/dzejas-dienu-atklajumam-grupai-sigma-jauna-dziesma.a43768/ 2011. gada 2. decembrī grupa uzstājās Stokholmas latviešu publikai.

2012. gadā grupa izveidoja koncertuzvedumu "Mūsu dienu skaņu celiņš", kurā piedalījās arī četri dzejnieki (Anna Auziņa, Inga Gaile, Kārlis Vērdiņš un Arvis Viguls), ar kuriem kopā notika uzstāšanās dažādās Latvijas pilsētās. Šajā laikā grupa sāka sacerēt un izpildīt arī dziesmas ar dzejnieku vārdiem, kuras tika pirmatskaņotas uzvedumā "Dzejkoncerts" ar septiņu dzejnieku un Olgas Žitluhinas dejotāju grupas piedalīšanos Rīgas Domā 2014. gada septembrī.http://www.delfi.lv/kultura/news/books/dzejas-dienas-2014-programma.d?id=44917056&page=12

2014. gadā grupa pievērsās arī teātra projektiem. 2014. gada 2. jūnijā notika pirmizrāde I. Gailes iestudētajai B. un A. Strugacku lugai "Pēterpils pilsētas žīdi", tai mūziku sarakstījis J. Ozoliņš, viņš izrādē arī spēlēja klavieres.http://www.lsm.lv/lv/raksts/teatris-un-deja/kultura/ingas-gailes-izrade-peterpils-pilsetas-zhiidi--par-cilveka-un-va.a87276/ 2014. gada 28. novembrī teātrī "Dirty Deal Teatro" I. Gaile iestudēja sieviešu tiesībām veltītu izrādi "Trauki", un J. Ozoliņš sarakstīja tai mūziku, kuru ieskaņoja "Sigma".

2015—2016, "Sazaroto taku dārzs" un "Dzejkoncerts"
Grupas pirmais radio singls "Dionīss" no debijas albuma iznāca 2014. gada oktobrī. 2015. gada februārī nāca klajā otrais singls "Sazaroto taku dārzs", kas radio "Naba" latviešu dziesmu top 10 iekļuva 4. vietā. Singla video gada nogalē tika iekļauts Rīgas starptautiskā kinofestivāla skatē "Short Riga".Rīgas starptautiskais kinofestivāls 2015 - Short Riga

2015. gada 11. martā nāca klajā grupas debijas albums "Sazaroto taku dārzs". Albums un tā prezentācijas koncerts Rīgā, Zirgu ielas koncertzālē guva labvēlīgas atsauksmes no kritiķiem.http://www.delfi.lv/kultura/news/music/gudru-cilveku-melahnolija-atskats-uz-grupas-sigma-albuma-sazaroto-taku-darzs-prezentaciju.d?id=45682560 Vasarā sekoja koncerti Rīgā, Kalnciema ielas kvartālā, "Piena" festivālā, festivālā "Positivus", bet novembrī "Sigma" iesildīja grupu "The Sound Poets" koncertzālē "Palladium". Gada nogalē albums tika nominēts jaundibinātajai Austras balvai kā pretendents uz gada labākā albuma nosaukumu,Pirmajai Austras balvai izvirzīti 10 pašmāju mūzikas ieraksti. Kulturasdiena.lv, 2015. gada 20. novembris http://www.diena.lv/kd/maksla/pirmajai-austras-balvai-izvirziti-10-pasmaju-muzikas-ieraksti-14119926 2016. gada martā tas ieguva Mūzikas ierakstu Gada balvu kā labākais alternatīvās un indie mūzikas albums.

Jūlijā tika izdots CD ar 2014. gada "Dzejkoncerta" ierakstu Rīgas Domā, kurā kopā ar septiņām "Sigmas" dziesmām ierakstīti arī septiņu autoru dzejas lasījumi. Septembrī sekoja "Dzejkoncerta" tūre pa Latvijas pilsētām.http://www.delfi.lv/kultura/news/music/grupa-sigma-ieskandina-dzejkoncerta-koncertturi-ar-audiogramatas-atklasanu.d?id=46239783 16. septembrī ar koncertu Rīgā, Spīķeru kvartālā tika atzīmēta trešā singla "Īzaks" laišana klajā.Grupa "Sigma" piedāvā trešo singlu "Īzaks" no albuma "Sazaroto taku dārzs". Satori, 2015, 16. septembris. http://www.satori.lv/raksts/9958  Singls radio "Naba" latviešu dziesmu top 10 sasniedza 3. vietu un radio gada topā iekļuva 69. vietā.

2016. gada maijā pirmizrādi piedzīvoja Lienes Laviņas-Kalnaellas dokumentālā filma "Tev, Rūķi!" par Valmieras Drāmas teātra aktrisi Rutu Birgeri, kurai mūziku komponējis J. Ozoliņš."Lielais Kristaps" - "Tev, Rūķi!"

2017—2018, "Mitoloģijas"

2017. gada 28. novembrī tika publiskots pirmais singls "Aiz naida" no otrā albuma "Mitoloģijas".Grupa Sigma - "Aiz naida". Dziesmas videoklipa režisore ir Inga Tropa, tajā piedalās aktrise Guna Zariņa. Dziesma 2018. gada martā iekļuva Radio 5 Latviešu mūzikas Top 20.Aizvadītajā nedēļā "Latviešu mūzikas TOP 20" darīja blēņas Pieci.lv, 2018, 2. marts.

2018. gada 20. februārī nāca klajā otrs singls "Kūku Marija", kas 15. martā iekļuva "Muzikālās bankas" topa 15. vietā.Muzikālā banka - Top 15, 15.03.-22.03.2018. Dziesmai tika uzņemts mākslinieces Katrīnas Neiburgas veidots videoklips, kura pamatā izmantots sens šamaņu rituāls. Dziesmas video iekļauts Rīgas starptautiskā kinofestivāla skatē "Short Riga".SHORT RIGA - Kūku Marija.

Albums "Mitoloģijas" iznāca 2018. gada martā, tam sekoja koncerti Rīgā. Aprīlī grupa Londonas grāmatu svētku ietvaros uzstājās Londonā,Latviešu grupa "Sigma" uztāsies Londonas koncertā "Mythemes". Latviesi.com maijā notika uzstāšanās Tartu, un vasarā grupa uzstājās dažādās Latvijas pilsētās, kā arī festivālos "Positivus" un "Laba daba". Albums tika nominēts Austras balvai, kā arī Zelta mikrofona balvai nominācijās "Gada alternatīvās vai indie mūzikas albums"Paziņoti 'Zelta Mikrofona' nominanti; priekšgalā izvirzās 'Instrumenti' . Delfi, 2019, 8. janvāris. un "Gada albums".

2018. gadā grupa ierakstīja mūziku režisores Zanes Gargažinas dokumentālajai filmai "Trillium" par lībiešu kultūras darbinieku Valtu Ernštreitu.Paziņoti konkursa “Latvijas kods. Latvija šodien” filmu veidotāji. 2018. gada 9. marts.

 2019—2022, "Ostinācijas" 

2019. gada 24. maijā grupa piedalījās dzejniecei Montai Kromai veltītā "Punctum" festivāla pasākumā "Montas nakts", kurā pirmatskaņoja jaunu dziesmu "Melnā māsa" ar Kromas vārdiem. 2020. gada 16. septembrī grupa piedalījās pasākumā Tallinas ielas kvartālā kopā ar Jāni Rokpelni un pirmatskaņoja divas jaunas dziesmas ar viņa vārdiem.

2022. gada 14. aprīlī tiek laists klajā pirmais singls no trešā albuma "Ir vēsas" ar Montas Kromas tekstu. Dziesmas ierakstā piedalījusies arī Sniedze Prauliņa.Noklausies! Grupa Sigma publicē jaunu dziesmu, video un izziņo koncertus 27. aprīlī tiek laists klajā otrais singls "Melnā māsa" ar Ievas Kauliņas veidotu video. 23. maijā iznāk trešais singls "Vārti", kura video veidojusi Katrīna Neiburga, tajā piedalās aktieris Igors Šelegovskis, kurš sava hiphopa projekta "Indigo" ietvaros piedalās arī albuma atklāšanas koncertā.

2022. gada 25. maijā izdots grupas trešais albums "Ostinācijas", trīs atklāšanas koncerti notiek Latvijas Mākslas akadēmijā. Grupa uzstājas festivālā "Positivus", kā arī sniedz koncertu Tartu kopā ar igauņu mūziķi Jalmaru Vabarnu. Ar koncertu restorānā "Neiburgs" 2022. gada decembrī tiek atzīmēts albuma vinila izdevums. 2023. gada "Zelta mikrofona" ceremonijā albums ir nominēts trīs kategorijās - kā gada albums, gada indie un alternatīvās mūzikas albums un kā labākais albuma dizains.

 Kopš 2023 
2023. gada 21. oktobrī Rīgā, "Hanzas peronā" notika jauniešu kora "Balsis" un "Sigmas" koncerts "CitāDs citāTs", kurā tika atskaņotas gan "Sigmas", gan citu latviešu un ārzemju autoru dziesmas. Koncerts 2024. gada 20. janvārī ieguva jaundibināto Kormūzikas balvu nominācijā "Gada kormūzikas koncerts, uzvedums, notikums Rīgā".Dziesmu svētku biedrība - Šonedēļ pasniegs Kormūzikas balvu.Pirmo reizi pasniegtas kormūzikas balvas. LSM.lv.

2024. gada 6. decembrī teātrī "Kvadrifrons" pirmizrādi piedzīvoja izrāde "Love is a Stranger" (K. Meļļa dramaturģija, P. Pļavnieces režija), kurā "Sigmas" dziesmas izpilda J. Ozoliņš un aktieris Reinis Boters.

2025. gada 23. aprīlī Rīgā, mūzikas namā "Daile" notika grupas 20 gadu jubilejas koncerts, kurā piedalījās arī stīgu kvartets un pūtēju kvintets, pārsteiguma uzstāšanos sniedza jauniešu koris "Balsis". Koncerts tika nominēts balvas "Kilograms kultūras 2025" pavasara balsojumam. 18. jūlijā šī programma kopā ar Filipa Glāsa klaviermūziku tika atskaņota arī Cēsu koncertzālē, Cēsu mākslas festivāla atklāšanā. 2025. gada decembrī koncerta videoieraksts (režisors Emīls Alps) kļuva pieejams skatītājiem LMT viedtelevīzijā.Sigma - Koncertieraksts. LMT

 Diskogrāfija 
Studijas albumi
GadsAlbums2015Sazaroto taku dārzs  Izdots 11. martā
 Izdevējs Biedrība HI
 CD, lejupielāde2018Mitoloģijas  Izdots 8. martā
 Izdevējs Biedrība HI
 CD, lejupielāde2022Ostinācijas  Izdots 25. maijā
 Izdevējs Biedrība HI
 LP, lejupielāde

 Koncertieraksti 

GadsAlbums2015Dzejkoncerts  Izdots 22. jūlijā
 Izdevējs Ascendum
 CD202520. gadu jubilejas koncerts  Izdots 19. decembrī (video), 31. decembrī (audio)
 LMT viedtelevīzija, lejupielāde

 Singli un minialbumi 

GadsSingls2015Dionīss  Izdots 5. oktobrī
 Izdevējs Neputns
 CD singls (komplektā ar K. Vērdiņa grāmatu "Pieaugušie")2018Mythemes  Izdots 9. aprīlī
 Izdevējs Biedrība HI
 Vinila EP (angļu un latviešu valodā)2025Kaut kas vaļā, kaut kas ciet (Elvi Soulsystem remiksi) Izdots 14. oktobrī
 Izdevējs Biedrība HI
 Digitāls EP

 Radio singli 

GadsDziesmaAlbums 2014Dionīss
 Izdots 13. oktobrīSazaroto taku dārzs2015Sazaroto taku dārzs
 Izdots 2. februārīĪzaks
 Izdots 16. septembrī2017Aiz naida
 Izdots 28. novembrīMitoloģijas2018Kūku Marija
 Izdots 20. februārī2022Ir vēsas
 Izdots 14. aprīlīOstinācijasMelnā māsa
 Izdots 27. aprīlīVārti
 Izdots 23. maijā

Videoklipi
 Dziesma Režisors Gads Sazaroto taku dārzs  Rolands Briedis, Beatrise Gore 2015 Aiz naida  Inga Tropa 2017 Kūku Marija  Katrīna Neiburga 2018 Ir vēsas  Alise Urtāne 2022 Melnā māsa  Ieva Kauliņa Vārti  Katrīna Neiburga Dzalkstošiem  Rute Marta Jansone

 Dziesmas izlasēs 
 Dziesma Izlase Gads Sazaroto taku dārzs  "Odekolons #15" 2016

 Nominācijas un balvas 

 Gads Nominētais darbs Balva Rezultāts2015Sazaroto taku dārzsAustras balvaMūzikas ierakstu Gada balva - labākā debija Mūzikas ierakstu Gada balva - alternatīvās un indie mūzikas albums Mūzikas ierakstu Gada balva - gada albums 2018MitoloģijasAustras balvaMūzikas ierakstu Gada balva - alternatīvās un indie mūzikas albums Mūzikas ierakstu Gada balva - gada albums 2022OstinācijasBalva "Kilograms kultūras 2022", rudens balsojumsMūzikas ierakstu Gada balva - alternatīvās un indie mūzikas albums Mūzikas ierakstu Gada balva - labākais albuma dizains Mūzikas ierakstu Gada balva - gada albums 2024Kora "Balsis" un grupas "Sigma" koncerts "Citāds citāts"Kormūzikas balva - Gada kormūzikas koncerts, uzvedums, notikums RīgāLatvijas pasākumu foruma izcilības balva 2023 - Gada izcilākais notikums Rīgā2025Grupas "Sigma" 20 gadu jubilejas koncertsBalva "Kilograms kultūras 2025", pavasara balsojums

 Atsauces 

Kategorija:2000. gadu mūzikas grupas
Kategorija:2010. gadu mūzikas grupas
Kategorija:Latvijas rokgrupas
Kategorija:Latvijas alternatīvā roka grupas